Szentendre Város Önkormányzata Képviselő-testületének 22/2026. (VII. 30.) önkormányzati rendelete
a képviselők, a bizottsági elnökök, bizottsági tagok és tanácsnokok tiszteletdíjáról szóló 19/2024. (X.10.) önkormányzati rendelet módosításáról
[1] A rendeletmódosítás célja a költségvetés tervezhetőségének elősegítése, valamint a költségek csökkentése érdekében a helyi önkormányzati képviselők, a bizottsági elnökök, bizottsági tagok és tanácsnokok tiszteletdíjának konkrét összegben való meghatározása. 
[2] Szentendre Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.
1. §
A képviselők, a bizottsági elnökök, bizottsági tagok és tanácsnokok tiszteletdíjáról szóló 19/2024. (X. 10.) önkormányzati rendelet 2. § (1)–(4) bekezdése helyébe a következő rendelkezések lépnek:
„(1) A képviselőt havonta bruttó 258 240 forint összegű tiszteletdíj illeti meg.
(2) A Képviselő-testület által bizottsági elnöknek megválasztott képviselőt - több bizottsági tagság esetén is- havonta bruttó 435 780 forint összegű tiszteletdíj illeti meg.
(3) A Képviselő-testület által bizottsági tagnak megválasztott képviselőt – több bizottsági tagság esetén is – havonta bruttó 290 520 forint összegű tiszteletdíj illeti meg.
(4) A tanácsnokot havonta 1 162 080 forint összegű tiszteletdíj illeti meg.”
2. §
Ez a rendelet 2026. augusztus 1-jén lép hatályba.

Szentendre, 2026. július 29.



	Fülöp Zsolt							dr. Ignácz Dávid
	polgármester								jegyző


Záradék:
A rendelet 2026. július 30-án kihirdetésre került.

